נטלי צוקרמן

נטלי צוקרמן (נולדה ב-4 באוגוסט 1978) היא יוצרת, במאית ושחקנית תיאטרון ישראלית.

== ביוגרפיה ==
נולדה ב-1978 לדוד ונורית צוקרמן, גדלה ביישוב הקהילתי עשרת ולמדה בתיכון האזורי באר טוביה<ref></ref>.

בגיל 12 עברה תאונה קשה כשהתמוטט עליה מבנה של סנאדות בצופים, שיווי המשקל שלה נפגע והיא סבלה מצליעה, נאלצה לזנוח את שאיפותיה בתחום המחול, ופנתה למשחק<ref></ref>.

בגיל 19 התקבלה למכינה של סטודיו יורם לוינשטיין, ולוינשטיין עצמו היה זה שדחף אותה לפתח קריירה כבמאית וקבע עבורה אודישן לסמינר הקיבוצים, שם השלימה תואר ראשון בחינוך ובימוי<ref></ref>.

בשנת 2000 עברה ללמוד בקונסרבטוריון המלכותי של סקוטלנד בגלאזגו, סיימה תואר ראשון בהצטיינות יתרה, והחלה ליצור ולהציג עבודות מיצג. ב-2015 השלימה תואר שני בהצטיינות יתרה באומנות הביצוע בחוג לתיאטרון באוניברסיטת תל אביב<ref></ref>.

בשנת 2010 יזמה צוקרמן יחד עם ליחי בקרמן את פסטיבל "תלוי במקום" בתל אביב, פסטיבל תיאטרון שבו מועלות יצירות ייחודיות לארכיטקטורה ולהיסטוריה של המקום בו הן מתרחשות<ref></ref>.

כיום צוקרמן מלווה תהליכי יצירה בתיאטרון הבית, תיאטרון עצמאי הפועל לצד סטודיו ניסן נתיב<ref></ref>,מרצה לתיאטרון באוניברסיטת תל אביב ובסמינר הקיבוצים, מלמדת בתיכון עירוני א' לאומנויות, רכזת מגמת תיאטרון בבית החינוך המשותף חוף השרון, ומשמשת כמנהלת אומנותית במרכז כלים לכוריאוגרפיה.

בשנת 2021 הייתה חברת ועדת השיפוט של פרס קיפוד הזהב, וכמו כן חברת ועד בעמותת "מקומות שמורים" המתמחה בהנגשה קוגניטיבית וחושית של תרבות ואמנות לילדים<ref></ref>.

== בין עבודותיה ==
=== משחק ===
* שיחות עם הברמן - אחת מהצגות הפרינג' הוותיקות בישראל, שיצרה צוקרמן עם הבמאית ליחי בקרמן, ורצה ברציפות מאז 2006<ref></ref>.
* דינג דונג - מופע של אנסמבל 209 בבמת מיצג בתחנה המרכזית בתל אביב, שהוא עיבוד למחזה "בית ברנרדה אלבה" של לורקה. 2010<ref></ref>
* 35 מדרגות אבל מי סופר כשנהנים - עבודה במסגרת פסטיבל "יוצרים מציאות" 2010 שבו עלתה וירדה צוקרמן במדרגות במשך כמה שעות<ref name=":0" />
* הגוף האחר - הצגת יחיד שיצרה במסגרת פסטיבל א-ז'אנר 2013 ומסלול שחקן יוצר-חוקר בחוג לתיאטרון באוניברסיטת תל אביב. צוקרמן יצרה את ההצגה בשיתוף עתליה ברנזבורג שגם ביימה אותה. זוכת פרס מבצעת השנה קיפוד הזהב 2014<ref></ref>.
* Practice Makes Perfect - זוכת פרס הפרפורמר בפסטיבל עכו 2015 ופרס קיפוד הזהב על עבודת אנסמבל 2016<ref></ref>
* עץ משפחתי - מופע שיצרה במסגרת "טלפון שבור", מופע רב תחומי בהשתתפות אנסמבל של כ-20 אמנים. צוותא, 2016<ref></ref>

=== בימוי ===
* Are You Cold? - זוכת פרס במאית מצטיינת בפסטיבל NRLA, גלאזגו, 2003.
* אה, אה - מחזה על פי רומן מאת ג'ניפר דאוסון בהשתתפות תלמידי הסטודיו של תיאטרון חולון, 2006<ref></ref>
* It All Depends On Who Plays The Leading Part - במסגרת פסטיבל הפרינג' של אדינבורו

== חיים אישיים ==
צוקרמן מתגוררת בתל אביב. אביה של נטלי, דוד צוקרמן, הוא איש הייטק לשעבר ומופיע בתפקיד אורח לצידה ב"גוף האחר"<ref name=":0" />.

== קישורים חיצוניים ==

* [https://eve.org.il/creators/נטלי-צוקרמן/ נטלי צוקרמן] באתר [https://eve.org.il/ ארגון יוצרים עצמאים בתיאטרון (אי"ב)]
* [https://www.disabilityartsinternational.org/artists/profiles/nataly-zukerman/ נטלי צוקרמן] באתר [https://www.disabilityartsinternational.org/ Disability Arts International] (באנגלית)
* [https://lifestylebydesign.libsyn.com/episode-4-agents-of-change-sorrel-king-and-nataly-zukerman ראיון עם נטלי צוקרמן] בפודקסט [https://lifestylebydesign.libsyn.com/ Lifestyle by Design] (באנגלית)

== הערות שוליים ==

קטגוריה:במאיות תיאטרון ישראליות
קטגוריה:עשרת: אישים
קטגוריה:בוגרות תיכון אזורי באר טוביה
קטגוריה:בוגרי תיכון אזורי באר טוביה
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:סגל סמינר הקיבוצים
קטגוריה:סגל אוניברסיטת תל אביב: תיאטרון
קטגוריה:נכים ישראלים
קטגוריה:זוכי פרס קיפוד הזהב
קטגוריה:במאי תיאטרון ישראלים
קטגוריה:ישראליות זוכות פרסים
קטגוריה:בוגרי אוניברסיטאות ומכללות בממלכה המאוחדת
קטגוריה:בוגרות אוניברסיטאות ומכללות בממלכה המאוחדת
קטגוריה:ישראליות שנולדו ב-1978
קטגוריה:ישראלים שנולדו ב-1978
קטגוריה:תל אביב-יפו: אישים